ပတ် တစ်လုံး၊ နှဲ တစ်ပေါက်

ပတ် တစ်လုံး၊ နှဲ တစ်ပေါက် သည် မြန်မာဆိုရိုးစကား ဖြစ်သည်။

အဓိပ္ပာယ်

“ပတ် တစ်လုံး၊ နှဲ တစ်ပေါက်” ဆိုသည်မှာ နှဲမှုတ်တူရိယာကို ပတ်လုံးကဲ့သို့ အသံတိုတို၊ ပြတ်ပြတ် တစ်သံချင်းစီ မှုတ်နိုင်သည်ဟု ဆိုလိုသည်။ ပတ်လုံးသည် တူရိယာကို တုတ်ဖြင့် ရိုက်ခတ်၍ အသံထုတ်ရသော တူရိယာဖြစ်ပြီး အသံသည် တိုတောင်းပြတ်သားသည်။ နှဲသည် လေမှုတ်တူရိယာဖြစ်သော်လည်း ပတ်လုံးကဲ့သို့ အသံတိုတို မှုတ်နိုင်စွမ်းရှိခြင်းကို ဤဆိုရိုးစကားက ဖော်ပြသည်။ နှဲမှုတ်ခြင်း၏ ကျွမ်းကျင်မှုနှင့် တူရိယာနှစ်ခု၏ အသံထွက်ပုံကို နှိုင်းယှဉ်၍ ဖော်ပြထားခြင်းဖြစ်သည်။ ဆိုလိုသည်မှာ နှဲမှုတ်သူသည် အသံရှည်ဆွဲ၍ မှုတ်နိုင်သလို အသံတိုတိုလည်း မှုတ်နိုင်ကြောင်းကို ပြသခြင်းဖြစ်သည်။

ကိုးကားချက်များ

   “ပတ် တစ်လုံး၊ နှဲ တစ်ပေါက် ဆိုသကဲ့သို့ အမှုတ်တူရိယာသည် အတီး တူရိယာကဲ့သို့လည်း အသံရှည် မဟုတ်ဘဲ အသံတို အသံပြတ် ဖြစ်အောင် မှုတ်နိုင်သည်။” [၁၃၂၃] နဝဒေး၊ ၁။ ၁၁၄။
   “နှဲနှင့် ပလွေတို့သည် ပတ် တစ်လုံး၊နှဲ တစ်ပေါက် ဟူ၍ တွင်ကျန်ရစ်အောင် အသံပြတ် မှုတ်နိုင်သည့်အပြင် နိမ့်၍ဖြစ်စေ၊ မြင့်၍ဖြစ်စေ အသံမစဲဘဲ လင်းမြွေကြီးကဲ့သို့ ရှည်လျားစွာလည်း မှုတ်နိုင်ပေသည်။” [၁၃၅၄] မြန်မာ့နှဲ။ ၅၇။

ကိုးကား

Category:မြန်မာဆိုရိုးစကားများ